ZAPISNIK
48. sjednice Vijeća Mjesnog odbora Kupinečki Kraljevec I.,
održane 27. ožujka 2025. (četvrtak),
 s početkom u 20,00 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Josipović.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoče svi članovi Vijeća (5/5) što znači da Vijeće može pravovaljano odlučivati te otvara 48. sjednicu Vijeća. 
      Predlaže da Vijeće započne s radom te prije usvajanja dnevnog reda usvoji zapisnik 47. sjednice. Otvara raspravu. Budući da se nitko nije javio za riječ, predlaže ispravak na način da se pod točkom 1.) rečenica „Vezano uz nastavak gradnje kanalizacije u ulici Kraljevečki brijegi, tražio je da se  ulica Kraljevečki brijegi izdvoji iz projekta te je predstavnik Vodoopskrbe i odvodnje izjavio da će razmotriti tu mogućnost.“ mijenja i glasi:“ Vezano uz nastavak gradnje kanalizacije u ulici Kraljevečki brijegi, tražio je da se  ulica Kraljevečki brijegi izdvoji iz projekta kao poseban projekat sa posebnom dozvolom te je predstavnik Vodoopskrbe i odvodnje izjavio da će razmotriti tu mogućnost.“             

       Bez rasprave, Vijeće je jednoglasno (5 „za“) usvojilo primjedbu te će se u zapisnik unijeti izmjena.  
       Predsjednik Vijeća konstatira da su članovi Vijeća prije sjednice primili prijedlog dnevnog reda.
       Predsjednik Vijeća, Žarko Vučak prijedlog  dnevnog reda daje na glasovanje.
       Vijeće je jednoglasno (5 „za“) usvojilo 
dnevni red:
1. Prijedlog zaključka o potrebnim radovima održavanja oborinske odvodnje i kolnika prometnice Lešćina
2. Prijedlog zaključka o potrebnom prebacivanju priključaka u odvojku ulice Starjak, prema

 kućnom broju 103 sa starog na novoizgrađeni vodoopskrbni cjevovod

3. Prijedlog zaključka o odobrenju jednokratnog korištenja prostora MO Kupinečki Kraljevec I.

4. Ivanje u Kupinečkom Kraljevcu

     5.   Obavijesti, pitanja i prijedlozi          

Ad 1) Prijedlog zaključka o potrebnim radovima održavanja oborinske odvodnje i kolnika 
          prometnice Lešćina
         Predsjednik Vijeća, Žarko Vučak konstatira da su članovi Vijeća u pisanom obliku primili Prijedlog zaključka. Otvara raspravu.
       Budući da se nitko ne javlja za riječ, Prijedlog zaključka daje na glasovanje.

       Vijeće je jednoglasno (5 „za“) donijelo
ZAKLJUČAK

 o potrebnim radovima na održavanju oborinske odvodnje i kolnika prometnice Lešćina 

1. Vijeće Mjesnog odbora Kupinečki Kraljevec I., potaknuto radovima na uređenju bankina na  prometnici  Lešćina  i pojačanim prometom za vrijeme izvođenja radova na rekonstrukciji Grančarske ulice  raspravilo je o radovima koji se izvode,  stanju oborinske odvodnje i kolnika prometnice te je zaključilo  kako slijedi: 

a) Vijeće iskazuje zadovoljstvo s uređenjem bankina čime prometnica postaje sigurnija za promet.
b) Kao posljedica neočišćenosti odvodnih jaraka i propusta već kod malo većih oborina dolazi do podizanja nivoa  vode u istima što prijeti izlijevanjem vode na kolnik na nekoliko dionica prometnice. Dio odvodnih jaraka je sužen i zbog nasipavanja bankina. Vijeće stoga traži da se očiste i prošire odvodni jarci i propustiti te da se dodatno izgrade nužni dopunski propusti kako odvodnja oborinskih voda ne bi ugrožavala sigurnost prometa. 

c) Na sredini kolnika, posebno na južnom dijelu prometnice,  pojavila su se ulegnuće i puknuća asfaltnog zastora te Vijeće traži da se ti dijelovi prometnice saniraju. 

2. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Prijedlog zaključka o potrebnom prebacivanju priključaka u odvojku ulice Starjak, prema

 kućnom broju 103 sa starog na novoizgrađeni vodoopskrbni cjevovod
       Predsjednik Vijeća, Žarko Vučak konstatira da su članovi Vijeća u pisanom obliku primili Prijedlog zaključka. Otvara raspravu.

       Budući da se nitko ne javlja za riječ, Prijedlog zaključka daje na glasovanje.

       Vijeće je jednoglasno (5 „za“) donijelo
ZAKLJUČAK

 o potrebnom prebacivanju priključaka u odvojku ulice Starjak, prema kućnom broju 103 sa starog na novoizgrađeni vodoopskrbni cjevovod

1. Vijeće Mjesnog odbora Kupinečki Kraljevec I. vezano za uređenje odvojka iz asfalterskog programa,  ponovo je raspravilo situaciju vodoopskrbe u odvojku ulice Starjak, prema kućnom broju 103, u dužini cca 50 m. Vijeće je tijekom 2018. godine iz Plana komunalnih aktivnosti Gradske četvrti Brezovica izgradilo novi vodoopskrbni cjevovod u odvojku ulice Starjak, prema kućnim brojevima 101,103 i 105. Svrha izgradnje bila je zatvaranje salonitnog cjevovoda koji je Vodoopskrba i odvodnja d.o.o. preuzela od bivše Mjesne zajednice Kupinečki Kraljevec I. Na predmetnom salonitnom cjevovodu koji je preuzela Vodoopskrba i odvodnja d.o.o. prilikom preuzimanja vodovoda od bivše Mjesne zajednice Kupinečki Kraljevec I. 1995. godine nalaze se 3 legalna vodoopskrbna priključka: Čuvar Anđela (Starjak 101), Pušnik Ivan (Starjak 105) i Pajas Mije Ivan (Starjak 103). Iako je prošlo nekoliko godina nakon izgradnje novog cjevovoda, Vodoopskrba i odvodnja nije prebacila navedene priključke na novi cjevovod. Koliko je nama poznato na izgrađenom cjevovodu je 2018. rađeno je ispiranje i tlačna proba. Cjevovod u predmetnom odvojku ulice Starjak ucrtan je u situaciji vodoopskrbne mreže.  Treba napomenuti da je u ovih nekoliko godina Vodoopskrba i odvodnja d.o.o.  u nekoliko navrata nakon njegovog pucanja sanirala stari cjevovod. 

2. Vijeće traži  žurno spajanje navedenih legalnih priključaka na novi cjevovod.

3. Ukoliko postoje neki problemi vezani spajanje navedenih legalnih priključaka na novi cjevovod, molimo da nas se izvijesti o mjerama koje je potrebno poduzeti kako bi Vijeće Mjesnog odbora Kupinečki Kraljevec I.  moglo planirati akcije kroz Plan komunalnih aktivnosti Gradske četvrti Brezovica. 

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Prijedlog zaključka o odobrenju jednokratnog korištenja prostora MO Kupinečki 
          Kraljevec I.
         Predsjednik Vijeća, Žarko Vučak konstatira da su članovi Vijeća u pisanom obliku primili Prijedlog zaključka. Otvara raspravu.

        Budući da se nitko ne javlja za riječ, Prijedlog zaključka daje na glasovanje.

        Vijeće je jednoglasno (5 „za“) donijelo
ZAKLJUČAK 

1. Vijeće Mjesnog odbora Kupinečki Kraljevec I. razmotrilo je zahtjev Josipa Hobolić, iz Kupinečkog Kraljevca, Mrakov breg 13, za jednokratno korištenje dvorane u prizemlju MO Kupinečki Kraljevec I., Mrakov breg 1, u terminu  18. svibnja 2025. (nedjelja) od 13,00 do 20,00 sati.

2. Vijeće je suglasno da se korištenje prostora iz točke 1. ovog Zaključka odobri uz naknadu. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.

Ad 4)   Ivanje u Kupinečkom Kraljevcu

            Vezano uz pripremne radnje za organizaciju manifestacije Ivanje u Kupinečkom Kraljevcu, Predsjednik Vijeća, Žarko Vučak informira članove Vijeća da je Grad Zagreb izdao narudžbenicu za najam šatora i pivske setove za što je Vijeće Gradske četvrti Brezovica osiguralo sredstva te da je izdana narudžbenica Centru za kulturu Novi Zagreb u iznosu od 3.000,00 eura za uslugu organizacije manifestacije za što je sredstva osiguralo Vijeće Mjesnog odbora.
Ad 5) Obavijesti, pitanja i prijedlozi 
       Predsjednik, Žarko Vučak iznosi da bi mogla krenuti izgradnja kanalizacije u ulicama Kraljevečki brijegi V. i VI. odvojak te izgradnja cjevovoda u ulici Kraljevečki brijegi VI. odvojak. Vezano uz nastavak proširenja ulice Starjak, izražava nezadovoljstvo te navodi da sada Zagrebačke ceste traže da se Grad Zagreb upiše kao vlasnik i da se cesta upiše kao nerazvrstana cesta.

       Stjepan Barić moli da se ispita što je sa izgradnjom nadstrešnice  autobusa javnog gradskog prijevoza u ulici Kraljevečki brijegi kod raskrižja s ulicom Starjak što je već više puta tražio.
       Predsjednik, Žarko Vučak navodi da će do kraja mandata sazvati još jednu sjednicu Vijeća radi potrebe donošenja određenih zaključaka. 

       Budući da se nitko ne javlja za riječ, zaključuje 48. sjednicu Vijeća Mjesnog odbora Kupinečki Kraljevec I.

       Dovršeno u 20,55  sati.
      Zapisnik vodila:
         Lidija Špišić
     KLASA: 024-08/25-003/913
     URBROJ: 251-13-11-2/005-25-2
     Kupinečki Kraljevec, 27. ožujka 2025. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 48. sjednici Vijeća Mjesnog odbora Kupinečki Kraljevec I.,

27. ožujka 2025.

